रात 1:30 बजे हाईवे पर चैकिंंग, खड़े कराए 20 डंपर
खनिज विभाग ने मंगलवार-बुधवार की रात 1:30 बजे इंदौर-बैतूल नेशनल हाईवे पर रेत भरे डंपरों की चैकिंग की। इस दौरान पुलिस टीम और राजस्व विभाग का अमला भी साथ रहा। कलेक्टर श्रीकांत बनोठ व एसपी आदित्य प्रताप सिंह तक जिले में रोजाना अवैध उत्खनन और ओवर लोडिंग तथा बिना रायल्टी रेत ले जाने की शिकायतें गोपनीय रूप से पहुंच रही थीं। जिला खनिज अधिकारी मुमताज खान रात को टीम के साथ हंडिया पहुंचे। हंडिया में नाके के पास रेत भरे डंपर रोके। इनकी रायल्टी, आेवर लोडिंग की जांच की। कागजात देखे। पूरे कागजात न मिलने पर नाके के पास 11 रेत भरे व ओवर लोड डंपर खड़े कराए। खान ने बताया जिला पुलिस लाइन के पास भी ऐसे ही 8 डंपर चेकिंग के दौरान पूरे कागज व रायल्टी न दिखाने के कारण खड़े किए गए। बुधवार को कलेक्टर के निर्देशानुसार आगे कार्रवाई की जाएगी। खान ने बताया रोजाना अब आकस्मिक चैकिंग की जाएगी।
खनिज विभाग ने रात डेढ़ बजे की कार्रवाई के बाद डंपरों को इस तरह खड़े किए।
hin_Deva hin_Deva hin_Deva